מרינה בך-רומנצ'וק

מרינה אולכסנדריבנה בך-רומנצ'וק (באוקראינית: Мари́на Олександрівна Бех Романчу́к; נולדה ב-18 ביולי 1995) היא אתלטית אוקראינית, סגנית אלופת העולם (דוחה 2019), אלופת אירופה באולם (טורון 2021) וסגנית אלופת אירופה (ברלין 2018) בקפיצה לרוחק. סגנית אלופת העולם (בודפשט 2023) וסגנית אלופת העולם באולם (בלגרד 2022) בקפיצה משולשת. היא נשואה לשחיין האוקראיני מיכאילו רומנצ'וק. באליפות אירופה שנערכה ביולי באמסטרדם, הולנד סיימה בך-רומנצ'וק במקום 12 בקפיצה לרוחק בתוצאה של 6.29 מטר. באולימפיאדת ריו דה ז'ניירו שנערכה באוגוסט סיימה במקום 12 בקפיצה לרוחק ללא תוצאה, לאחר שפסלה בשלוש קפיצות. בשלב המוקדמות היא קבעה תוצאה של 6.55 מטר. באליפות אירופה באולם שנערכה במרץ בבלגרד, סרביה סיימה במקום שביעי בקפיצה לרוחק בתוצאה של 6.59 מטר. באליפות העולם שנערכה באוגוסט בלונדון, הממלכה המאוחדת סיימה במקום 18 בקפיצה לרוחק בתוצאה של 6.36 מטר, ולא העפילה לגמר. באליפות העולם באולם שנערכה במרץ בברמינגהאם, הממלכה המאוחדת סיימה במקום עשירי בקפיצה לרוחק בתוצאה של 6.37 מטר. באליפות אירופה שנערכה באוגוסט בברלין, גרמניה זכתה במדליית כסף בקפיצה לרוחק בתוצאה של 6.73 מטר, אחרי מלאיקה מיהמבו מגרמניה (6.75 מטר) ולפני שארה פרוקטור מהממלכה המאוחדת (6.70 מטר). באליפות אירופה באולם שנערכה במרץ בגלאזגו, הממלכה המאוחדת זכתה במדליית ארד בקפיצה לרוחק בתוצאה של 6.84 מטר, אחרי איוונה שפאנוביץ' מסרביה (6.99 מטר) ונסטסיה מירונצ'יק-איוונובה מבלארוס (6.93 מטר). באליפות העולם שנערכה באוקטובר בדוחה, קטר זכתה במדליית כסף בקפיצה לרוחק בתוצאה של 6.92 מטר, אחרי מלאיקה מיהמבו מגרמניה (7.30 מטר) ולפני אסה ברומה מניגריה (6.91 מטר). באליפות אירופה באולם שנערכה במרץ בטורון, פולין זכתה במדליית זהב בקפיצה לרוחק בתוצאה של 6.92 מטר, לפני מלאיקה מיהמבו (6.88 מטר) וקאדי סאגניה משוודיה (6.75 מטר). באולימפיאדת טוקיו שנערכה באוגוסט סיימה במקום חמישי בגמר קפיצה לרוחק בתוצאה של 6.88 מטר. באליפות העולם באולם שנערכה במרץ בבלגרד, זכתה במדליית כסףב בקפיצה משולשת בשיא אישי חדש של 14.74 מטר, אחרי יולימאר רוחאס מוונצואלה (15.74 מטר) ולפני קימברלי ויליאמס מג'מייקה (14.62 מטר). נוסף לכך, סיימה במקום שישי בקפיצה לרוחק בתוצאה של 6.73 מטר. באליפות העולם שנערכה ביולי ביוג'ין, אורגון, ארצות הברית סיימה במקום שמיני בקפיצה לרוחק בתוצאה של 6.82 מטר ובמקום 11 בקפיצה משולשת בתוצאה של 13.91 מטר. באליפות אירופה שנערכה באוגוסט במינכן, גרמניה זכתה במדליית זהב בקפיצה משולשת בשיא אישי חדש של 15.02 מטר, לפני כריסטינה מאקלה מפינלנד (14.64 מטר) וחנה קנייזבה-מיננקו מישראל (14.45 מטר). נוסף לכך, היא סיימה במקום רביעי בקיצה לרוקח בתוצאה של 6.76 מטר. באליפות העולם שנערכה בבודפשט, הונגריה באוגוסט 2023 זכתה במדליית כסף בקפיצה משולשת בתוצאה של 15.00 מטר, אחרי יולימאר רוחאס מוונצואלה (15.08 מטר) ולפני ליאניס פרז מקובה (14.96 מטר). את הקפיצה הטובה ביותר היא השיגה כבר בקפיצה הראשונה והובילה כל התחרות על לקפיצה האחרונה שבה רוחאס קבעה את הקפיצה המנצחת לאחר שדורגה במקום השמיני. קפיצה לרוחק: 6.93 מטר (2016) קפיצה משולשת: 15.02 מטר (2022) מדיה וקבצים בנושא מרינה בך-רומנצ'וק בוויקישיתוף מרינה בך-רומנצ'וק, ברשת החברתית אינסטגרם מרינה בך-רומנצ'וק, באתר הוועד האולימפי הבין-לאומי מרינה בך-רומנצ'וק, באתר olympedia.org מרינה בך-רומנצ'וק, באתר התאחדות האתלטיקה הבין-לאומית מרינה בך-רומנצ'וק, באתר ליגת היהלום מרינה בך-רומנצ'וק, באתר Track and Field (נשים) Ukraine standout swimmer Mykhailo Romanchuk reunited with mother, sister and coach in Budapest, באתר פינ"א, 8 ביולי 2022 Triple Jump Women - Final (באנגלית)